НАРОДНО ЧИТАЛИЩЕ „ПРОГРЕС-1927г.“ ГР.ВАРНА

ДОКЛАД ЗА РАБОТАТА НА ЧИТАЛИЩНОТО НАСТОЯТЕЛСТВО ПРЕЗ

ИЗМИНАЛАТА 2020г.

Народните читалища са традиционни самоуправляващи се български културно-просветни сдружения в населените места. Те са изконни носители на българския дух носейки в себе си нематериалното културно наследство, образование,

възпитание и благотворителност, които са в основата на дейността им в полза на обществото.

Тяхната задача е да откликват на нуждите на местното население, приоритетно да работят със и за подрастващото поколение, създавайки условия за изява на творческите им способности. Да съхраняват местните традиции и обичаи, фолклор и нравствени ценности. Да възпитават и утвърждават националното самосъзнание в подрастващото поколение. Да участват активно в обществения живот и да бъдат притегателни културно-образователни и информационни центрове.

Нашето читалище е единственото културно средище на територията на квартала и работи за изпълнение на поставените цели залегнали в ЗНЧ и в Устава на читалище Прогрес. От създаването си и до сега ,неговите служители винаги са се стремели да бъдат в полза на населението, чийто брой през изминалите няколко години нарасна значително.

Читалището развива своята дейност в три основни направления:

Библиотечно-информационна, художествено-творческа и културно масова.

БИБЛИОТЕЧНА ДЕЙНОСТ:

Основна дейност в читалището е библиотечната дейност. През изминалата 2020 година библиотеката обнови библиотечния си фонд с нови 401 тома литература на стойност 4620 лева, от които 3393 лева от одобрен проект „ Българските библиотеки-съвременни центрове за четене и информираност „ 2020 г. на Министерството на културата. Понастоящем библиотечният фонд разполага с 12 613 библиотечни единици. Потребителите на библиотеката са 224,от които 133 са ученици до 14 годишна възраст. Посещенията в библиотеката през 2020 година са 989, а заетата литература за дома е 2314 тома. При обновяване на библиотечния фонд винаги се водим от обстоятелството, че нашата библиотека е единствена в квартала и единствен източник за набавяне на препоръчителната литература, която учениците трябва да прочетат през ваканцията. С удовлетворение можем да заявим, че библиотеката разполага с пълна и обновена колекция от книги включени в препоръчителните списъци за лятно четене от първи до дванадесети клас. За нашите възрастни читатели попълнихме библиотечната колекция с много нови и препоръчани от тях заглавия художествена литература, популярна психология и медицина. Ковид кризата съвпадна с най-активните месеци на нашата творческа дейност и много традиционни инициативи не бяха отбелязани. Изготвихме табла с фотографии и нагледни материали по повод бележити годишнини, напр. 170 години от рождението на Иван Вазов, годишнини от гибелта и рождението на Васил Левски и други годишнини. С творческа среща с пенсионери и читалищни членове отбелязахме 1 ноември-Ден на народните будители. Липсват ни живите срещи с нашите малки приятели от детска градина „ Иглика „ и учениците от началния курс на ОУ“ Панайот Волов“. Търсим начини за адаптация към новата ситуация, която видно е ще е продължителна.

ХУДОЖЕСТВЕНО- ТВОРЧЕСКА ДЕЙНОСТ

Към нашето читалище функционират следните любителски състави;

1) ЖВГ “Чемерика“- за обработен фолклор;

2) ДВГ „Шарено герданче“

3) Школа за индивидуално народно пеене.

4) Любителска група за разучаване на български хора.

5) Група за автентични обичаи

6) Школа по английски език за подпомагане на учебния процес.

През изминалата година Ковид кризата, бе, причина да преустановяваме периодично, работата на някои форми от раздел художествено-творческата дейност, която играе важна роля за съхраняване на българския дух, традиции и култура.

Голяма част от самодейците преминаха през това заболяване, което засили инстинкта за съхранение, както у тях така и сред тези, които не са се срещали със заболяването. Въпреки това когато мерките разрешаваха провеждането при намален състав, при спазване на всички изисквания за дезинфекция, дистанция и брой присъствие, репетициите се състояха.

Непрекъснатата смяна на мерките бе, причина за нередовното провеждане на репетициите на детските групи.

Работата с детската вокална група и индивидуално пеене се провеждаха онлайн.

Част от децата участваха в онлайн конкурси по народно пеене.

Провалиха се голяма част от заложените в календарния план дейности на самодейните групи.

Това, което успяхме да проведем :

На 21януари- в деня на родилната помощ, групата за автентичен фолклор представи пред гости от квартала, обичая „Бабинден“.

На 1 март отбелязахме деня на самодееца съвместно с ПК“ Надежда“-Виница.

На 24 юли на сцената на НЧ"Прогрес-1927г." се проведе ПАЛАВОТО ШОУ "МИНИ МИС И МИНИ МИСТЪР" с водеща актрисата ИЛИЯНА БАЛИЙСКА

На 17. 09. Отпразнувахме 20 год. юбилей и имен ден на ПК „Надежда“ в квартала.

През месец октомври със самодейците посетихме природни и исторически забележителности в страната.

КУЛТУРНО- МАСОВА РАБОТА

Всяка година до 10 октомври читалищното настоятелство изготвя и предава в Община Варна календарен план за дейността за следващата година, включващ инициативи и прояви чийто организатор и участник е читалището.

Най-значими и интересни са Бабинден, Трифон Зарезан, Осми март, „Лазаровден“ Празникът на квартала.

ПРОЕКТБЮДЖЕТ ЗА 2021г:

Приход от:

-държавна субсидия:- 40 194

-от дейности плюс читалищен и библиотечен чл. внос– 1 450

Общо приход-41 644

Разход:

ФРЗ-33 000

Счетоводни услуги- 900лв

Телефон и итернет- 700лв.

Ел енергия- 1400лв

ВиК- 130лв.

Банкови такси- 500лв

За литература- 900лв.

Транспортни разходи за участие във фестивал-1000

За ремонт- 800лв.

Общо разход:

МАТЕРИАЛНО -ТЕХНИЧЕСКА БАЗА

Читалището представлява масивна едноетажна сграда, с обща площ 260 кв.м.

От 2019г.читалището има Технически паспорт.

Последно бе извършен ремонт на сцена, зрителска зала, репетиционни зали и сервизни помещения и препокриване на част от покрива през 2015г. със финансови средства от проект на МК и средства от Община Варна.

Състоянието на сградата продължава да е в същото критично положение. Продължава рушенето от спортуващите в училищния двор ученици и граждани на квартала .

Граничеща с игрището на училището фасадата на сградата е подложена на ежедневни вандалски прояви, състоящи се от непрекъснато ритане на топки по стената.

С една дума, читалището се нуждае от ремонт, който да включва смяна на дограмата в библиотеката, отстраняване на теча в двете помещения, чрез основен ремонт на покрива, изграждане на парапет и рампа, саниране на сградата.

Изготвена ни бе КСС от ОП „Инвестиционна политика“-Варна на сума 3 878лв.

Но и до днес няма потвърждение за предвидени средства от исканата от нас сума, при актуализацията на бюджета за 2021г.

**Членове на Настоятелство на Народно читалище „ Прогрес-1927 г.“**

**1. Мартина Величкова Кожугарова – Председател**

**2. Катя Вълева Вълчанова – член на ЧН**

**3. Тонка Илиева Петрова – член на ЧН**

**4 . Миглена Петрова Петкова- член на ЧН**

**5. Анка Василева Петрова – член на ЧН**

**6. Николинка Петрова Парушева – член на ЧН**

**7. Анка Иванова Христова – член на ЧН**

**Проверителна комисия на Народно читалище „Прогрес – 1927г.“**

**1.Елена Кирова Петрова – Председател**

**2.Марийка Панайотова Добрева – член**

**3.Маринка Димитрова Николова - член**